Kairi Tuulmägi, advokaat, Advokaadibüroo Aivar Pilv  Tsiviilseadustiku üldosa seaduse (TsÜS) § 146 lg-st 1 tuleneva üldpõhimõtte kohaselt on tehingust tuleneva nõude aegumistähtajaks 3 aastat. Sellest pikem aegumistähtaeg (10 aastat) on ette nähtud üksnes teatud seadusest tulenevatel juhtudel. Suhteliselt lühikeste aegumistähtaegade eesmärgiks on peaasjalikult õiguskindluse säilitamine. Õiguskindlus väljendub eeskätt võlgnikule kindlust andva põhimõtte  kaudu, et kui võlausaldaja oma nõuet teatud aja jooksul ei esita, siis ta ei soovi seda ka hiljem teha.